
Oversendelse av retningslinjer for arbeidsplassbesøk

I oktober 20030 sendte fakultetet på høring retningslinjer for arbeidsplassbesøk. Bakgrunn for dette var henvendelse fra verneombudene om deltakelse på arbeidsplassbesøk og hvem eventuelt har ansvar for å innkalle verneombudene til slike besøk. 

På bakgrunn av høringen har fakultetet utarbeidet vedlagte retningslinjer for arbeidsplassbesøk. 

Det vises også til høringsbrev av 15.10.03.

Fakultetsadministrasjonene ber om tilbakemelding dersom oppstår uklarheter i forståelsen av retningslinjene eller andre forhold som bør rettes på.

Retningslinjer for arbeidsplassbesøk

I HMS håndbok er det beskrevet følgende framgangsmåte for håndtering av HMS-saker:

7.4.1 Tjenestevei for håndtering av HMS-saker 
HMS-saker behandles og søkes løst der de oppstår. Dersom det ikke er mulig, tas saken opp tjenestevei. 

· Arbeidstaker prøver å løse problemet der saken oppstår. Dersom saken ikke løses tar arbeidstaker saken opp med nærmeste overordnede.

· Dersom nærmeste overordnede ikke har kompetanse til å løse saken må vedkommende vurdere hva som er mest hensiktsmessig av å ta saken opp med en eller flere av følgende 

· verneombud 

· linjen 

· enhetens styrende organer 

· faginstanser som verne- og helsepersonell 

· Arbeidsmiljøutvalget 

· Dersom nærmeste overordnet avviser saken kan arbeidstaker vurdere å ta saken opp med verneombudet (VO). Sammen vurdere de om VO skal kontakte nærmeste overordnede alene eller om de skal gjøre det sammen.

· Dersom nærmeste overordnede avviser saken på nytt kan arbeidstaker og VO vurdere om VO alene eller om de sammen skal ta saken opp med en eller flere av følgende

· linjen 

· enhetens styrende organer 

· faginstanser som verne- og helsepersonell 

· Arbeidsmiljøutvalget
· Er saken ikke løst kan den tas opp med Universitetsdirektøren.

· Saken klages til aktuell tilsynsmyndighet. 

Som en utdyping av pkt 7.4.1 i HMS håndboken, prikkpunkt 2, prikkpunkt 4, foreslås følgende retningslinjer for arbeidsplassbesøk fra Stakkevollan Bredriftshelsetjeneste (SBH). Dette gjelder ikke kurante saker, slik som mindre ergonomiske tilpasninger, som ikke krever ytterligere oppfølging. Dette må vurderes i hvert enkelt tilfelle.

1. Dersom den ansatte blir enig med sitt verneombud om arbeidsplassbesøk, er det viktig at arbeidsgiver orienteres. Dette med tanke på at det er arbeidsgiver som har ansvaret for videre oppfølging. 

2. På samme måte skal verneombudet som hovedregel orienteres dersom den ansatte og arbeidsgiver blir enige om arbeidsplassbesøk. Arbeidsgiver avklarer med den ansatte om verneombudet skal kontaktes og hvem som skal gjøre det. I samråd med den ansatte, og eventuelt verneombud, avklarer arbeidsgiver hvem som skal delta under besøket.  

3. I de tilfeller hvor verneombudet ikke orienteres, har den ansatte selv ansvaret for å ta kontakt med verneombudet, dersom vedkommende på et senere tidspunkt ønsker at verneombudet skal involveres. Dette ønsket kan også meldes til arbeidsgiver. Dersom verneombudet ikke orienteres, må arbeidsgiver varsle hovedverneombud (HVO) om at det foregår vernesak uten at verneombudet er involvert. 

4. Partene (arbeidstaker, arbeidsgiver og evnt. verneombud) blir enige seg i mellom  hvem som kontakter SBH. I noen tilfeller vil arbeidstaker selv best kunne beskrive problemområdet overfor SBH. Dette vurderes i hvert enkelt tilfelle. Vedkommende som kontakter SBH har ansvaret for å orientere øvrige parter om tidspunkt for besøket.

5. SBH må under arbeidsplassbesøket, avklare med den ansatte hvem som skal ha rapporten. Som hovedregel sendes rapporten til den ansatte, arbeidsgiver og verneombud. Dersom verneombudet ikke er involvert i vernesaken, sendes rapporten til HVO, jf pkt 3. 

6. Når rapporten foreligger, drøfter de involverte parter videre oppfølging og ved behov utarbeides handlingsplan. Dersom saken ikke løses, kan den bringes inn på et høyere nivå av en eller flere av partene. 

